Publication: Magyar Közlöny
Issue: MK-2007-128 (Year: 2007, Number: 128)
Era: 2004-2010
Section: f) megfelel a rendezett munkaügyi kapcsolatok 1992. évi XXXVIII. törvényben meghatározott követelményeinek.
Paragraph Index: 234

10. A támogatás kifizetésének rendje, elszámolása A megkötött támogatási szerzõdésnek megfelelõen a pályázó a tevékenység megvalósulását követõen elszámolást készít, és 2008. február 28-ig – mellékletekkel, bizonylatokkal, számlákkal együtt – az illetékes erdészeti igazgatóságnak 2 példányban benyújtja. Csak a pályázat benyújtása után kiállított számlák számolhatók el. Az erdészeti igazgatóság az elszámolást ellenõrzi. Amennyiben az nem felel meg a rendeletben, valamint az egyéb jogszabályokban elõírt feltételeknek, vagy más okból kiegészítésre, vagy javításra szorul, a pályázót a hiányok megjelölése mellett 15 napos határidõ kitûzésével a hibák kijavítására, illetve pótlására szólítja fel. Amennyiben kiderül, hogy a pályázó a megvalósítás során nem a benyújtott pályázati anyagban és a szerzõdésben rögzített feltételek szerint járt el, a támogatás kifizetését részben vagy egészben elutasítja.

Source: https://magyarkozlony.hu/hivatalos-lapok/519b5541bc05522f191195b6eed86ed94cd49d6b/dokumentumok/229b14d77cb97d9ac4109bb99475989a3f6bd1be/letoltes